Gunhild Hagestad

Gunhild Hagestad (født 6. november 1942) er en norsk pensjonert sosiolog, som forsket på aldringens sosiologi. Hun var ansatt ved den daværende Høgskolen i Agder.

Hagestad startet på en magistergrad i sosiologi i Norge, men leverte i stedet avhandlingen ved University of Minnesota i 1975 etter at hun hadde flyttet til USA sammen med ektemannen. Hun jobbet som universitetslektor ved University of Chicago fra 1975 til 1978, siden ved Pennsylvania State University fra 1978 til 1987 og ved Northwestern University i 1987. Etter at hun kom tilbake til Norge var ansatt ved det private forskningsinstituttet Institutt for samfunnsforskning (1987–89) og hadde stilling ved Universitetet i Oslo (1994-1997). Hun var ansatt ved Høgskolen i Agder fra 1997 til hun gikk av med pensjon i 2010. Som pensjonist har hun tidligere vært tilknyttet Høgskolen i Oslo og Akershus som ulønnet gjesteforsker.

Priser og utmerkelser 
I 2013 ble Hagestad tildelt en pris for for alders- og livsløpsforskning fra amerikanske foreningen Aging and the Life Course (en seksjon i American Sociological Association).

I 2015 mottok hun Norsk sosiologforenings hederspris.

Bibliografi i utvalg 
 1975: Middle Aged Women and Their Children. Exploring Changes in a Role Relationship. PhD-thesis. Minneapolis: University of Minnesota.
 1985: The adult years. Continuity and change. Medforfattere: Schlossberg, Siegler, Troll, Hiner og Barron.
 1991: Familiers alders- og generasjonsstruktur
 1985: Hagestad, G. og Neugarten, B. L. Age and the Life Course’ i publikasjonen Handbook of Aging and the Social Sciences, 2, s.35–61.

Referanser  
 

Norske sosiologer